<classify> JESHI la Polisi Kanda Maalum ya Dar es Salaam linamshikilia mkazi wa Tabata- Segerea, Daudi Ramadhani 23 kwa kwa tuhuma za kujifanya askari huku akipita mitaani akitaka apigiwe saluti. VIDEO MPYA: Askari feki anaswa DarKwa mujibu wa Kamanda wa Polisi Lazaro Mambosasa, kijana huyo alikuwa akipita mitaani akijitambulisha kama Mkaguzi Msaidizi wa Polisi na kuwaaminisha watu kwa mavazi aliyokua amevaa.Akizungumza na wanahabari jijini Dar es Salaam, Dar es Salaam leo Jumanne, Mambosasa amesema Jeshi hilo lilipata taarifa kutoka kwa askari wa Jeshi la Kujenga Taifa JKT, Makao Makuu Mlalakuwa juu ya uwepo wa mtu huyo.Mara baada ya kupokea taarifa hizo, makachero wa Jeshi la Polisi walifika Mlalakuwa kumkamata na kufanya mahojiano na mtuhumiwa huyo ambapo alikiri kujifanya yeye ni afisa wa polisi na kufanya utapeli, amesema.Aidha kamanda Mambosasa amebainisha kuwa baada ya upekuzi mtuhumiwa alipatikana na sare moja ya polisi rangi ya kaki, vyeo vya Cpl, Sgt na cheo cha mkaguzi msaidizi wa polisi, pea moja aina ya kombati jungle green, pingu moja, pamoja na kofia moja ya askari wa usalama barabarani. Vingine ni redio ya upepo aina ya Motorola Radio Call, mikanda miwili ya JKT, mkanda mmoja wa bendera wa Jeshi la Polisi, buti na viatu vya kawaida.  <topic>: kitaifa 